# **DECIZIA ETAPEI DE ÎNCADRARE**

## Nr. proiect din 18.10.2017

Ca urmare a solicitării de emitere a acordului de mediu adresate de **COMUNA PORUMBENI**, cu sediul în sat Porumbenii Mari nr.244/A, Comuna Porumbeni, Judetul Harghita, înregistrată la APM Harghita cu nr. 5049/15.06.2016, cu completările ulterioare, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

şi ca urmare a delegării de competenţă,

autoritatea competentă pentru protecţia mediului APM Harghita decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 17.10.2017, că proiectul „***REABILITAREA DRUMURILOR FORESTIERE DIN COMUNA PORUMBENI***” propus a fi amplasat în extravilan localitatea Porumbenii Mari ;i Porumbenii Mici a Comunei Porumbeni, jud.Harghita nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

**I. Motivele care au stat la baza luării deciziei etapei de încadrare în procedura de evaluare a impactului asupra mediului** sunt următoarele:

**a) proiectul se încadrează în prevederile H.G. nr. 445/2009, anexa nr. II, la pct 10 lit.e , coroborat cu pct.13 a)**

**b) Caracteristicile proiectului:**

**1. a. Mărimea proiectului:**

*Proiectul prevede reabilitarea/refacerea următoarelor drumuri forestiere :*

*Drumul Forestier 149D Gogan I cu lungimea L=1,800.00ml,*

*Drumul Forestier 150D Centura Gogan in prelungirea DF 149D Gogan I cu lungimea L=6,235.00 ml,*

*Drumul Forestier 227D Cozma-Sáros 128D cu lungimea L=1,200.00ml.*

*TOTAL LUNGIME DRUMURI FORESTIERE L total= 9,235ml:*

*Drumurile studiate din Comuna Porumbeni sunt încadrate ca drumuri forestiere, predate de Regia Naţională a Pădurilor – Romsilva, Direcţia Silvică Miercurea Ciuc cu protocolul nr.7252/2095 /30.11.2006 şi preluate de Comuna Porumbeni în domeniul public.*

*Refacerea/reabilitarea drumurilor în cadrul proiectului este prevăzută pentru accesibilizarea o suprafață totală de pădure de 1550,7 ha - la DF Gogan și Centura Gogan, respectiv 475,8 ha la DF Cozma-Saros.*

*Structura rutieră va fi realizată cu sistem rutier suplu ( beton asfaltic) pentru Ax1 pe sector 0+000 – 4+050 km, Ax2 pe sector 0+000 - 0+580, Ax3 pe sector 0+000 - 2+070 și Ax4 pe sector 0+000 - 0+930 ( pe o lungime totală de 4780m) și cu sistem rutier din piatră spartă închisă cu split în celelalte cazuri ( pe o lungime de 13 224 m).*

*Structura rutieră propusă părții carosabile :*

*Lungimea traseului: 9,235 km; Lăţimea platformei drumului: 3,50 m; Lăţimea părţii carosabile: 2 x 1,375 m; Lăţimea acostamentelor: 2 x 0,375 m; Viteza de proiectare: 20 km/h;*

*Pentru reabilitarea, consolidarea suprastructurii drumului se propun următoarele categorii de lucrări:*

* *Săpături şi umpluturi pentru corectarea elementelor geometrice ale drumului în profil transversal şi longitudinal conform pieselor desenate.*
* *În zonele cu cedări ale sistemului si la supralargiri se va executa blocaj de piatră.*
* *Scarificarea şi reprofilarea părţii carosabile cu adaos pentru a se obține pantele corespunzătoare.*
* *Execuţia stratului de balast de 25 cm grosime.*
* *Execuţia stratului de piatră spartă mare de 20 cm grosime.*
* *Strat de legătură din mixtură asfaltică Bad 25 de 6 cm.*
* *Strat de uzură din beton asfaltic Ba16 de 4 cm.*
* *Consolidarea şi refacerea acostamentelor cu piatra spartă.*
* *Amenajarea şanțurilor pentru colectarea şi evacuarea apelor pluviale, amenajarea drumurilor laterale prin balastare şi împietruire cu piatră spartă.*
* *Realizarea staţiilor de încrucişare.*
* *Execuţia podeţelor tubulare noi,*
* *Repararea celor existente, care constă în lucrări de decolmatare, refaceri camere de căderi, subturnări la fundaţii,reparaţii culei, reparaţii aripi, tencuiri suprafeţe de beton, refaceri lucrări de hidroizolaţii, refaceri coronamente, eventual înlocuiri dale degradate şi lucrări de amenajare a albiei.*
* *Marcaje rutiere, semnalizare rutieră.*

*Se vor amenaja staţii de încrucişare la distanţele de 300ml respectiv 400 ml în număr de 26 buc.*

 *Conform Notificării pentru începerea execuției nr.88/02.10.2017, emis de A.B.A.Mureș se prevăd realizarea de podețe noi proiectate 5 buc –tubulare de 600Φ pe DF Centrua Gogan, respectiv decolmatarea și reparații pentru 42 podețe : 9 podețe-DF Gogan I, 25 podețe –DF Centura Gogan, 8 podețe-DF Cozma-Saros.*

Cumularea cu alte proiecte:

*- Nu este cazul.*

b. Utilizarea resurselor naturale: *materii prime utilizate se vor achiziționa din surse autorizate.*

c. Producţia de deşeuri:

*- Deşeurile menajere vor fi transportate de operatorul economic autorizat în zonă.*

*- Deşeurile valorificabile vor fi colectare selectiv şi vor fi predate unităţilor specializate în acest sens.*

*- Deşeurile valorificabile de la utilajele din dotare vor fi evidenţiate conform H.G.nr.856/2002 şi gestionate conform Legii nr.211/2011.*

*- Deşeuri de la exploatare rezultate în urma executării lucrărilor vor fi tratate conform legislației silvice.*

d. Emisii poluante, inclusiv zgomotul şi alte surse de disconfort:

*-- emisii în aer- în faza de exploatare vor fi emisii de pulberi rezultate în urma manipulării materialelor lemnoase și a materiilor prime-balast etc., emisii de gaze de eşapament, aceste efecte vor fi doar temporare şi reduse.*

*- emisii în apă:- Concentraţiile maxime de poluanţi în apele uzate se vor încadra în valorile prescrise în Hotărârea Guvernului României nr. 188/2002, modificată şi completată prin HG nr. 352/2005 – Normativ NTPA-002 privind condiţiile de evacuare a apelor uzate în reţelele de canalizare ale localităţilor şi direct în staţiile de epurare.*

*- emisii în sol:- prin lucrările proiectate nu vor fi emisii în sol, se va monitoriza starea utilajelor pentru a evita evacuările necontrolate de carburanţi şi lubrifianţi.*

*- zgomot:- generat de utilaje de construcţii va avea loc în perioada execuţiei lucrărilor efectuate în timpul zilei, iar după finalizarea proiectului utilajele montate şi puse în funcţiune vor genera zgomot, respectarea prevederilor STAS 10009/2017, și a Ordinului MS nr.119/2014.*

e. Riscul de accident, ţinându-se seama în special de substanţele şi de tehnologie utilizate:

 *- proiectul nu prevede utilizarea substanţelor periculoase care ar putea genera fenomene de accidente*

 **2**. **Localizarea proiectului**:

2.1.utilizarea existentă a terenului:*- Terenul se află în extravilanul comunei Porumbeni, fond forestier, în domeniu privat, folosinţa actuală fiind drum forestier conform Certificatului de urbanism nr.12/23.05.2016;*

2.2.relativa abundenţă a resurselor naturale din zonă, calitatea şi capacitatea regenerativă a acestora: *nu sunt*

2.3.capacitatea de absorbţie a mediului:

*a.* zoneumede*: nu este cazul.*

*b.* zonecostiere*: nu este cazul,*

*c.* zonemontaneşiceleîmpădurite*: proiectul prevede reabilitarea drumului forestier pe o lungime de 9235 ml.*

*d.* parcurişirezervaţiinaturaleariileclasificate*: proiectul nu afectează arii naturale protejate de interes naţional.*

*e.* ariiclasificatesauzoneprotejate*: proiectul nu afectează arii clasificate.*

*f* zonedeprotecţiespecială mai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare: *amplasamentul proiectului* ***se află în arii naturale protejate –situri Natura 2000-ROSCI 0357 Porumbeni****. Din acest motiv proiectul intră sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare.*

*g.* ariiîncarestandardeledecalitate *a* mediuluistabilitedelegislaţieaufostdejadepăşite*: nu este cazul;*

*h.*ariiledenspopulate*:nu este cazul, proiectul prevede dezvoltarea rețelei de drumuri forestiere existente;*

*i.*peisajelecusemnificaţieistorică*,* culturalăşiarheologică*: nu este cazul*

**3.Caracteristicile impactului potenţial:**

În raport cu criteriile stabilite mai sus la pct. 1 şi 2 **nu au fost identificate efecte semnificative** posibile, astfel:

a.extinderea impactului :

*- aria geografică: redusă - în extravilanul Comunei Porumbeni, fond forestier.*

*- numărul persoanelor afectate: prin realizarea proiectului nu vor fi persoane afectate negativ, atât lucrările de exploatare a masei lemnoase, construirea drumului cât şi ulterior utilizarea ca drum forestier vor asigura locuri de muncă, iar prin accesibilizarea fondului forestier se va realiza o gospodărire adecvată a pădurilor. În urma anunţurilor repetate în ziare şi afişate la Consiliul local nu au fost persoane interesate de proiect.*

b.natura transfrontieră a impactului*: nu este cazul,*

c. mărimea şi complexitatea impactului*:*

*-*în perioada realizării proiectului*: vor rezulta deşeuri de exploatare, care vor fi gestionate conform pct. 1.d, cu ocazia manipulării materialelor pot rezulta emisii de pulberi în suspensie, care sunt temporare şi nesemnificative vor rezulta deşeuri, care vor fi gestionate conform pct. 1.d,*

*-*în perioada funcţionării*: valorile emisiilor în apă, sol după punerea în funcţiune a proiectului se vor încadra sub valorile limită stabilite prin acte normative în vigoare*

*-*în perioada încetării activităţii*: nu vor exista deşeuri periculoase care să prezintă impact asupra mediului, nu vor exista deşeuri periculoase care să prezintă impact asupra mediului în cazul dezafectării amplasamentului; iar în cazul încetării activității, prin reîmpădurirea suprafeţei afectate terenul va fi reintrodus în circuitul silvic ca pădure.*

d. probabilitatea impactului*: mică,*

e. durata, frecvenţa şi reversibilitatea impactului*: impactul minor este pe termen scurt, nu rezultă impact remanent.*

**II. Motivele care au stat la baza luării deciziei etapei de încadrare în procedura de evaluare adecvată** sunt următoarele**:**

1. drumurile Gogan și Cozma-Sáros pe o lungime totală de 9,235 km se află în situl de importanță comunitară ROSCI0357 „Porumbeni”.
2. amplasamentul proiectului se află în extravilanul comunei Porumbeni, f.nr. într-o zonă cu terenuri forestiere, iar prin lucrările propuse suprafaţa afectată direct reprezintă 0.85% din aria naturală protejată.
3. în vecinătatea amplasamentului există habitate ocrotite enumerate în Formularul Standard Natura 2000 pentru ROSCI0357 „Porumbeni” ale speciilor de carnivore mari (*Ursus arctos, Canis lupus*), speciilor de lilieci și ale speciilor de amfibieni (*Bombina variegata, Triturus vulgaris ampelensis*).
4. punctul de vedere nr. 309 din 16.10.2017 emisă de administratorul fondului cinegetic din zonă, de către AVPS Târnava Mare
5. proiectul ar putea afecta în mod nesemnificativ, temporar, fără impact remanent ariile naturale protejate, proiectul nu reduce suprafaţa habitatelor şi numărul speciilor de interes comunitar, nu va produce poluarea sau deteriorarea habitatelor, perturbări semnificative ale speciilor, nu va fragmenta habitatele şi coridoarele ecologice de trecere ale mamiferelor de interes comunitar, nu se vor produce modificări ale dinamicii relaţiilor dintre sol şi apă sau floră şi faună care definesc structura şi/sau funcţia sitului de interes comunitar
6. proiectul propus nu va avea efecte negative semnificative asupra speciilor şi habitatelor ocrotite în cadrul sitului prin respectarea condiţiilor impuse şi prin luarea măsurilor de reducere ale efectelor negative.

**Măsurile de reducere prezentate:**

* realizarea lucrărilor în afara perioadei de reproducere ale amfibienilor, în afara perioadei februarie-iunie
* este interzisă recoltarea de material biologic, capturarea, uciderea vătămarea animalelor în oricare stadiu al dezvoltării
* se va respecta o perioadă de lucru care nu va depăşi 10 ore/zi și nu se vor executa lucări pe perioada nopţii
* frontul de lucru se va inspecta înainte de a fi avansate lucrări iar amfibienii vor fi colectaţi şi eliberaţi în habitate asemănătoare din vecinătate
* în perioada de utilizare a drumului se va controla accesul vehiculelor motorizate prin intermediul panourilor si tablelor indicatoare montate ( amplasarea de panouri de ex. păstrarea liniştii, interzicerea accesului cu câini, interzicerea focului, interzicerea campării, interzicerea utilizării drumului cu ATV-uri, motosănii, vehicule motorizate altele decât cele destinate pentru transportul materialului lemnos)
* montare indicatoare restrictive si avertizare
* se vor monta cu frecvența de 1km limitator de viteză pentru asigurarea respectării limitei de viteză
* la sfârșitul sectoarelor de drumuri reabilitate: pe DF 150D Centura Gogan km 8+035 si DF Cozma-Sáros 128D km1+200 se va monta barieră

**Condiţiile de realizare a proiectului:**

*1*. Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

* 1. abandonarea, înlăturarea sau eliminarea deşeurilor în locuri neautorizate;
	2. staţionarea mijloacelor de transport în afara terenurilor desemnate în acest scop
	3. distrugerea sau degradarea, prin orice mijloace, a vegetaţiei ierboase sau lemnoase;

2. Suprafeţele de teren afectate temporar prin execuţia lucrărilor vor fi redate în categoria de folosinţă avută anterior, sarcina revenindu-i titularului proiectului.

3. Gestionarea deşeurilor rezultate în timpul realizării investiţiei, respectiv după punerea în funcţiune a investiţiei propuse cu respectarea prevederilor Legii nr. 211/2011 privind regimul deşeurilor

4.Evitarea poluării solului şi a mediului acvatic cu produse petroliere în urma pierderilor de carburanţi de la mijloacele de transport şi de la utilajele de construcţii folosite în timpul executării lucrărilor

 Impunerea pentru utilaje a dotării cu materiale absorbante pentru produse petroliere în scopul garantării evitării poluării accidentale a mediului cu aceste substanţe.

6. Titularul proiectului are obligaţia de a notifica în scris APM Harghita despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare, respectiv autoritatea competentă emitentă a aprobării de dezvoltare despre orice modificare sau extindere a proiectului survenită după emiterea aprobării de dezvoltare, in conformitate cu prevederile art.39 şi art. 40 din Ordinul comun nr. 135/84/76/1294 din 2010 al Ministerului Mediului şi Pădurilor, Ministerului Agriculturii şi Dezvoltării Rurale, Ministerului Administraţiei şi Internelor, Ministerului Dezvoltării Regionale şi Turismului.

7. Respectarea prevederilor Legii Apelor nr.107/1996, cu modificările şi completările ulterioare prin Legea nr.310/2004.

9. Concentraţiile maxime de poluanţi evacuate prin apele pluviale rezultate de pe amplasament trebuie să se încadreze în valorile prescrise în anexa nr. 3 a Hotărârii Guvernului României nr. 188/2002, completat şi modificat prin H.G. nr.352/2005 – Normativ privind stabilirea limitelor de încărcare cu poluanţi a apelor uzate la evacuarea în receptori naturali, NTPA-001/2005şi anume:

 - CBO5 :25 mg O2/l

 - Azot amoniacal(NH4+) :2,0 mg N/l

 - hidrocarburi petroliere : 5 mg/l.

10. respectarea prevederilor Regulamentului sitului ROSCI0357 Porumbeni:

* Art. 4 alin. (1), (2): Practicarea activităţilor sportive sau de agrement off-road motorizate gen enduro, A.T.V.-uri etc., este interzisă
* amplasarea de panouri indicatoare/informative se poate realiza doar după obținerea avizului favorabil al Custodelui
* Art.20 (1) și Art. 32 realizarea oricăror investiţii și proiectele care se implementează în interiorul sitului de importanţă comunitară ROSCI0357 Porumbeni se face cu avizul Custodelui, conform reglementărilor în vigoare
1. organizarea de șantier se va realiza în afara ariei naturale protejată
2. efectuarea lucrărilor în afara perioadei de reproducere ale amfibienilor şi de dezvoltare a larvelor
3. efectuarea lucrărilor în afara perioadei de iernare ale urșilor
4. crearea de noi habitate pentru amfibieni în zona podeţelor, la terminarea în aval a fundaţiei podeţelor. Prin această măsură se va putea creşte numărul de habitate de reproducere a acestor specii. Proiectarea șanțurilor astfel încât lungimea șanțurilor betonate să fie cât mai redusă, iar acestea să asigure dirijarea apei spre zonele umede existente
5. monitorizarea efectelor traficului asupra speciilor ocrotite după punerea în funcțiune ale drumului forestier (min. 1 an cu avizul prealabil al custodelui).
6. notificarea custodelui (Asociația Coridorul Verde) înainte de începerea lucrărilor de construcții
7. *realizarea/utilizarea drumului forestier cu respectarea Codului Silvic –Legea nr.46/2008, cu modificările și completările ulterioare, în special art. 47, art. 54, art.83 alin(2).*
8. *Respectarea prevederilor actului de reglementare din partea A.N.A.R.-A.B.A.Mureș.*

 Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

DIRECTOR EXECUTIV

Ing. DOMOKOS László József

ŞEF SERVICIU A.A.A.

ing. LÁSZLÓ Anna

ÎNTOCMIT,

ing. SZABÓ István-EIA

Geogr.MIHÁLY István-EA